**СЫНАК**

**Аял лидерлиги жана** **шайлоо процесстерине катышуу боюнча үч күндүк тренингке катышуу үчүн потенциалдуу аял-талапкерлер арасында тандоо сынагы жарыяланат**

1. **Негиздеме**

Швейцария Өкмөтү тарабынан Швейцария Өнүктүрүү жана Кызматташтык Агенттиги аркылуу каржыланган "Жергиликтүү деңгээлде кызмат көрсөтүүлөрдү жакшыртуу" долбоору Хельветас жана Өнүктүрүү саясат институту (ӨСИ) тарабынан ишке ашырылууда.

Долбоордун максаты-жарандардын суроо-талаптарына өз убагында жана натыйжалуу жооп берүүнү камсыздоочу жергиликтүү деңгээлдеги кызмат көрсөтүүлөрдү башкаруунун туруктуу системасын түзүү болуп саналат.

2019-2023-жылдардын аралыгында долбоор жергиликтүү маанидеги маселелердин алкагында кызмат көрсөтүүлөрдү уюштуруу жана көрсөтүү боюнча муниципалитеттер аралык кызматташтык боюнча Жалал-Абад жана Ысык-Көл облустарынын муниципалитеттери менен иштерин улантууда. Долбоор тарабынан белгиленген натыйжалардын бири ар кандай катышуучулардын ортосунда өз ара кызматташуу системасын түзүү аркылуу жергиликтүү калкка гендердик-сезимтал жана социалдык-инклюзивдүү кызматтарды көрсөтүүдө ыңгайлуу шарттардын (техникалык, укуктук, финансылык ж. б.) өнүгүүсүнө көмөк көрсөтүү болуп саналат.

 Акыркы мезгилде Кыргызстанда аялдардын саясий өкүлчүлүк/катышуу үлүшүнүн төмөндөшү кеңири талкууланууда. Бул маселеге байланыштуу 2019-жылы шайлоо-укуктук базасына жергиликтүү кеңештерде аялдар үчүн 30% гендердик квота киргизилген. Бирок, гендердик квотаны киргизүү, аялдардын шайлоо процессине катышуусун жогорулатуу үчүн жетишсиз болгону байкалып жатат. Бир канча долбоорлордун изилдөөлөрүнө таянсак, жергиликтүү деңгээлде аялдардын саясий активдүүлүгүнүн жогорулатуудагы эң негизги тоскоолдуктар катарына, айылдык кеңештердин иш алып баруусу боюнча билимдин жана түшүнүктүн жетишпестиги, шайлоонун алдында өздүк программаларды жасоо жөндөмүнүн аздыгы, ошондой эле лидерлик сапаттардын жана коом алдында сүйлөө жөндөмдөрүнүн жетишсиздиги сыяктуу көйгөйлөр киргизилген.

Долбоордун 4 жылдык экинчи фазасынын алкагында алдыга койгон негизги милдеттеринин бири болуп, эки областтын долбоордук муниципалитеттеринде аял-талапкерлердин потенциалын жогорулатуу аркылуу жергиликтүү кеңештерде аялдардын саясий өкүлчүлүгүн жогорулатууга салым кошуу болуп саналат. Жергиликтүү кеңештердин кезектеги шайлоосу 2021-жылдын апрель айына дайындалгындыгына байланыштуу, Долбоор үч күндүк тренингке потенциалдуу аял- талапкерлер арасында тандоо сынагын жарыялайт. Тренингтин башкы максаты аял лидерлигинин жөндөмдөрүнө жана шайлоо процесстерине катышуу боюнча эки облусттагы (Жалал-Абад жана Ысык-Көл) потенциалдуу талапкер аялдарды окутуу болуп саналат.

1. **Сынактын максаты жана милдеттери**

**Негизги максаты**:

* Эки облустун максаттуу муниципалитеттериндеги аял-талапкерлердин дараметин жогорулатуу аркылуу жергиликтүү кеңештерге аялдардын саясий катышуусун жогорулатууга салым кошуу.

Үч күндүк тренинг «Жергиликтүү кеңештердин депутаттарын шайлоо жөнүндө» Кыргыз Республикасынын Мыйзамына киргизилген өзгөрүүлөр боюнча, тактап айтканда жергиликтүү кеңештердеги мандаттардын 30% аялдар үчүн резервге коюу механизмдери жөнүндө маалыматты камтыйт. Ошондой эле катышуучуларга Кыргыз Республикасындагы жергиликтүү өз алдынча башкаруунун мыйзамдык негиздери, жергиликтүү өз алдынча башкаруунун финансылык-экономикалык негиздери, жергиликтүү өз алдынча башкаруу органдарынын түзүмү жана уюштуруучулук негиздери жана натыйжалуу коммуникациянын ыкмалары боюнча тематикалык презентациялар көрсөтүлөт. Мындан тышкары тренингте, аялдардын лидердик жөндөмдөрун өнүктүрүүгө жана колдо бар ресурстарды колдонуу менен шайлоого ийгиликтүү катышуу үчүн даярданууга багытталган маалыматтар да сунушталат. Жана эн негизгиси, аялдарды жекече даярдоого арналган практикалык бөлүгүндө аялдар депутаттыкка талапкер катары өз программасынын үстүндө иштөөнү өздөштүрүү менен бирге, аны эл алдына алып чыгып, эркин сүйлөөнү үйрөнүшөт.

1. **Өтүнмөлөрдү тапшыруу жобосу:**

Бул сынакка катышууга 21 жаштан жогорку курактагы аялдар чакырылат. **Өтүнмө баракчасын толтурган** аялдар Кыргыз Республикасынын жараны болушу керек жана Жалал-Абад жана Ысык-Көл облустарынын айыл аймактарынын тургуну болуусу зарыл.

**Катышуучуларга коюлган талаптар:**

* Жашы 21 жаштан улуу болушу керек;
* **Жалал-Абад жана Ысык-Көл облустарындагы долбоор камтыган айыл аймактарынын туруктуу тургуну** болуусу зарыл (муниципалитеттердин тизмеси төмөндө берилген);
* Алдыдагы жергиликтүү шайлоого катышууга жана өзүнүн айылын өнүктүрүүгө салым кошо алган активдүү жаран болуусу керек;
* Үч күндүк тренингке жана ага жигердүү катышууга даярдыгы болушу зарыл;
* Жергиликтүү өз алдынча башкаруу органдары менен иш тажрыйбасынын болушу (бирок милдеттүү түрдө эмес); жергиликтүү коомчулук менен иш тажрыйбасынын болушу зарыл.

Жогоруда көрсөтүлгөн бардык талаптарга жооп берген талапкерлер, **2021-жылдын 11-февраль саат 17:00гө чейин** өтүнмө формасын толтуруп, төмөндө берилген жолдордун туура келген бирөөсү аркылуу жибере алат:

* шилтеме аркылуу өтүп, онлайн өтүнмөнү толтуруу: <https://forms.gle/sW1qXsV4vA1Na56R8>

* Zhyldyz.Abdyldaeva@helvetas.org дареги боюнча электрондук почтага **«Тренинг»** деген тема менен;
* Кагаз түрүндөгү өтүнмөлөрдү Долбоордун регионалдык кеңселерине төмөнкү даректер боюнча тапшыруу зарыл:
	+ Ысык-Көл обсулу, Каракол шааары, Алыбаков көчөсү, 136.
	+ Жалал-Абад облусу, Жалал-Абад шаары, Абдырахманов көчөсү, 9.

**11- февралдан кийин жеткирилген документтер каралбайт.**

**Долбоорго кирген муниципалитеттердин тизмеси:**

|  |  |
| --- | --- |
| **Ысык-Көл облусу** | **Жалал-Абад облусу** |
| 1 | Кызыл-Суу АА (Жети-Өгүз р-ну) | 12 | Достук АА (Ноокен р-ну)  |
| 2 | Светлая Поляна АА (Жети-Өгүз р-ну) | 13 | Бүргөндү АА (Ноокен р-ну)  |
| 3 | Оргочор АА (Жети-Өгүз р-ну)  | 14 | Масы АА (Ноокен р-ну) |
| 4 | Дархан АА (Жети-Өгүз р-ну) | 15 | Кенеш АА (Базар-Коргон р-ну) |
| 5 | Теплоключенка АА (Ак-Суу р-ну)  | 16 | Бешик-Жон АА (Базар-Коргон р-ну) |
| 6 | Керегеташ АА (Ак-Суу р-ну)  | 17 | Жаңы-Жол АА (Токтогул р-ну) |
| 7 | Октябрь АА (Ак-Суу р-ну)  | 18 | Торкен АА (Токтогул р-ну) |
| 8 | Челпек АА (Ак-Суу р-ну)  | 19 | Кетмен-Дөбө АА (Токтогул р-ну) |
| 9 | Бостери АА (Ысык-Көл р-ну) | 20 | Чолпон-Ата АА(Токтогул р-ну) |
| 10 | Кумбел АА (Ысык-Көл р-ну) | 21 | Ак-Жол АА (Аксы р-ну) |
| 11 | Темир АА (Ысык-Көл р-ну) | 22 | Жерге-Тал АА (Аксы р-ну) |
|  |  | 23 | Жаңы-Жол АА (Аксыр-ну) |
|  |  | 24 | Авлетим АА (Аксыр-ну)  |

|  |
| --- |
| **ӨТҮНМӨ ФОРМАСЫ****Аял лидерлигинин жөндөмдөрүнө жана шайлоо процесстерине катышуу боюнча аял-талапкерлерди окутууга арналган үч күндүк тренингге катышуу** (Өтүнмөнү катышуучу кыргыз же орус тилинде толтурат) |
| **Жеке маалыматтар:** |
| 1 | Аты-жөнү |   |
| 2 | Туулган күнү: |   |
| 3 | Жашаган жери/айыл өкмөттүн аталышы: |   |
| 4 | Иштеген жери, кызматы: |   |
| **ЖӨБ органдары менен иштөө тажрыйбасы** |
| 5 | ЖӨБ органдары менен иштөө (өз ара кызматташуу) тажрыйбаңыз барбы)? | ⃝ | Ооба | ⃝ | Жок |
| Эгерде ЖӨБ органдары менен иштөө тажрыйбаңыз бар болсо, анда аны кыскача баяндап бериңиз. |
| **Айылдык кеңеш менен иштөө тажрыйбасы** |
| 6 | Айылдык кеңеште депутат катары иштеген тажрыйбаңыз барбы?  | ⃝ | Ооба | ⃝ | Жок |
| Эгерде айылдык кеңеште депутат катары иштөө тажрыйбаңыз бар болсо, анда аны кыскача баяндап бериңиз. |
| **Жергиликтүү жамаат менен иштөө тажрыйбасы** |
| 7 | Жергиликтүү жамаат менен иш алып баруу (активдүүлүгүн жандандыруу) боюнча тажрыйбаңыз барбы? | ⃝ | Ооба | ⃝ | Жок |
| Жамааттын маселелерин чечүү үчүн топ түзгөн, ага мүчө болгон тажрыйбаңыз бар болсо, аны кыскаяа баяндап бериңиз. |
| **Жергиликтүү бюджетти түзүү жана чыгымдоо боюнча түшүнүк** |
| 8 | Жергиликтүү бюджет кандай жол менен түзүлүп, чыгымдалып жатканын билесизби? | ⃝ | Ооба | ⃝ | Жок |
| **Бюджеттик / коомдук угууларга жана талкуулоолорго катышуу** |
| 9 | Сиз айыл аймактагы бюджеттик/коомдук угууларга жана талкууларга жигердүү катышасызбы? | ⃝ | Ооба | ⃝ | Жок |
| **Долбоорлордо, жарандык коом уюмдарында жана жергиликтүү чакан уюмдарда иштөө тажрыйбасы** |
| 10 | Долбоорлордо, жарандык коом уюмдарында жана жергиликтүү чакан уюмдарда иштөө тажрыйбаңыз барбы? | ⃝ | Ооба | ⃝ | Жок |
| Эгерде жообуңуз ооба болсо, анда кыскача баяндап жазыңыз.  |
| **Үч күндүк тренингке даяр болуу жана ага жигердүү катышуу** |
| 11 | Сиз үч күндүк тренингке жигердүү катышып, тренинг аяктагандан кийин консультациялык колдоо алууга даярсызбы? | ⃝ | Ооба | ⃝ | Жок |
| **Байланыш маалыматтары** |
| 12 | Мобилдик номери: |   |
| Вотсап номери: |   |
| Электрондук почта: |   |
| **Мотивациялык баяндама** |
| 13 | "Эгер мен айылдык кеңеште депутат болуп калсам, анда ..." аттуу темадагы сиздин көз карашыңызды чагылдырган кыскача баяндама жазыңыз. |  |